Bok-Rapport: Suid-Afrika t. Wallis | Netwerk24
Bok-Rapport: Suid-Afrika t. Wallis
02 Junie 2018 01:03
Ons gee elke Bok ’n punt uit 10 ná hul vertoning in Saterdag se toets teen Wallis in Washington.
CURWIN BOSCH 4 /10
Beperkte geleenthede in sy debuut. Skop bal regstreeks uit die eerste keer wat hy dit hanteer, maar het darem ‘n slag die hoë bal goed beheer.
TRAVIS ISMAIEL 5 /10
Druk wel ‘n onderskepdrie maar ‘n slag nie goed onder ‘n hoë skop nie.
JESSE KRIEL 6 /10
Ook maar aanvanklik stil, maar kom meer tot sy reg in tweede helfte.
ANDRÉ ESTERHUIZEN 7 /10
Was een van die min Bokke wat werklik bevredigend was met sterk lopies en goeie spel.
MAKAZOLE MAPIMPI 6 /10
Ook ‘n driedrukker en soek gereeld werk.
ELTON JANTJIES 6 /10
Sy skopwerk na die pale was goed en hy was in die geheel bestendig.
IVAN VAN ZYL 6 /10
Maak baie gebruik van lugskoppe in die nat toestande en sy aanvalsgeleenthede was taamlik beperk.
DAN DU PREEZ 4 /10
Was ook maar besonder stil en kon ‘n slag nie ‘n afskop beheer nie.
OUPA MOHOJE 6 /10
Het ‘n paar goeie dinge gedoen en was die prominentste van die losvoorspelers.
KWAGGA SMITH 5 /10
Ná stillerige eerste helfte veel meer prominent in tweede helfte.
PIETER-STEPH DU TOIT 7 /10
Was daar in die hitte van die stryd en doen goeie dinge.
JASON JENKINS 6 /10
Een van die meer prominente spelers in die eerste helfte en voer ‘n paar goeie duikslae uit.
WILCO LOUW 5 /10
Het stewig geskrum maar andersins nie veel kans gekry nie.
CHILIBOY RALEPELLE 5 /10
Doen ‘n paar goeie dinge en sy ingooiwerk by lynstane ook bestendig.
OX NCHE 4 /10
Het ‘n stillerige toets beleef en die bal net by enkele geleenthede gedra.
AKKER VAN DER MERWE 5 /10
Doen een of twee goeie dinge.
STEVEN KITSHOFF 6 /10
Help ook skrumwerk stewiger vertoon en kry goeie lopies in.
THOMAS DU TOIT 6 /10
Skrum stewig en was opsigtelik.
MARVIN ORIE 7 /10
Steel twee lynstaanballe en maak stewige debuut.
SIKHUMBUZO NOTSHE 5 /10
Kry ook by geleenthede goeie lopies in.
EMBROSE PAPIER 5 /10
Een stewige lopie teen einde van wedstryd, maar nie lank genoeg op veld om werklik beoordeel te word nie.
ROBERT DU PREEZ 4 /10
Twee foute in een beweging wat tot die wendrie vir Wallis lei.
WARRICK GELANT 7 /10
Veel meer ondernemend op heelagter en goed onder hoë bal.
Meer oor: Wallis | Bokke | Washington | Springbokke | Bok-Rapport
Treurige Bokke begin Rassie-era op lae noot